Емил Балецкый

**Емил Балецкый** ( *Baleczky Emil*, *21.&nbsp;фебруар 1919, Гукливый, Руська Крайна, Перва мадярска република&nbsp;— †22.&nbsp;децембер 1981, Будапешт, Мадярщина)&nbsp;— лингвиста, педагог, поет, перекладатель, писатель на Подкарпатской Руси и в Мадярщинѣ.

## Биография
### Штудии
Емил Балецкый походив з родины желѣзничаря, де говорили и по мадярскы. Закончив Мукачовску русску гимназию (1937), професорами там были в значной мѣрѣ емигранты з России. В гимназии добрѣ ся научив русскый язык, под проводом А.&nbsp;Карабелеша зачав писати поезию по русскы, выступивши в очах колег як *poeta doctus*  и, еще 17-рочный, выдав свою книжочку *Вербный трепетъ* (1936). Зачав ся учити славистику на Карловой универзитѣ (1937–1939), а по навернѣню Подкарпатской Руси ку Мадярскому кральовству (1939) продовжив на Будапештской универзитѣ, де его професорами были Янош Мелих и Иштван Кньежа. В року 1943 обгаив докторску дисертацию з оцѣнѣньом *[[cum laude|summa cum laude]]* и неодовго достав мобилизачный росказ до мадярского войска. 

### Войско
В часѣ войны в роках 1943–1945 служив в мадярском войску. В зачатку рока 1945 в западной Мадярщинѣ удало ся му перейти на совѣтску сторону. Дале служив в Червеной армадѣ яко товмач на мадярской и австрийской територии, и се помогло му обыйти репресии, котры лютовали в Ужгородѣ против тых, што «служили фашистскому мадярскому режиму», а так и засуджѣня. В септембрѣ 1945 быв демобилизованый з Червеной армады и посланый до русской редакции заграничного высыланя Мадярского радия, де служив до року 1949 яко редактор, а в роках 1949–1951, як шеф оддѣла и директор.

### Научна карьера
Паралелно з роботов на радию в роках 1946–1950 быв практикантом без платнѣ при Славянском инштитутѣ Будапештской универзиты (ELTE BTK Szláv Filológiai Intézet), вдякы рекомендации од Иштвана Кньежи.
В року 1951 достав пост ведучого катедры русского языка при Инштитутѣ чужых языкох и, едночасно,
доцента Русского инштитута универзиты. Од конця року 1952 — ведучый катедры русского языка Ленинового инштитута (ELTE Lenin Intézet), а од року 1965, цѣлы шѣстнадцять рокы незмѣнный ведучый катедры русской
филологии на историко-филологичной факултѣ универзиты Лоранда Етвеша (ELTE BTK Orosz Filológiai Tanszék).

## Творба
### Писательство
Зачав писати по русскы, але од року 1941 активно сполупрацовав з Подкарпатскым обществом наук и его выданями, котры усиловали ся выпрацовати властный русинскый язык. Од року 1943 лишив писательство.

### Славистика
Емил Балецкый быв од зачатку найвызнамнѣйшым зачинательом мадярской русистикы и организатором выукы высококвалификованых филологох-русистох. Быв вицепрезидентом мадярской секции Меджинародной асоциации професорох русского языка и литературы (МАПРЯЛ), редактором научных выдань STUDIA SLAVICA и STUDIA RUSSICA. Основными сферами его научных интересох была диалектология и исторична лексикология, много робот суть в области карпатской ареалной лингвистикы.

## Жерела и одказы
* Medve Z. Baleczky M. //Medve Zoltán: Petőfi a ruszin nép nyelvén. Nyíregyháza. Kiadja a Nyíregyházi főiskola, 2005.  Сс.&nbsp;73–74.
* Петер М. Эмиль Балецкий (1919--1981). Studia Russica 4 (1981) Сс.&nbsp;399--401. (некролог) 
* Капраль М.: Балецький Еміліан. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856&nbsp;c.+ХХХІІ&nbsp;с.  С.&nbsp;37.
* Поп И. Энциклопедия Подкарпатской Руси. Ужгород: Изд-во В.Падяка, 2001. 431&nbsp;с.  Сс.&nbsp;81–82.
* Эмиль Дмитриевич Балецкий. //Балтославика <small>''Одчитане 16-02-2019''</small>
* Baleczky Emil, nyelvész, műfordító //Névpont <small>''Одчитане 16-02-2019''</small>
* Емил Балецкый: На своих крылах ''<small>(з русинской творбы)</small>''

## Референции

Катеґорія:Перекладателе
Катеґорія:Педаґоґы
Катеґорія:Русиньскы лінґвісты
Катеґорія:Русскоязычны писателе
Катеґорія:Русскоязычны поеты
Катеґорія:Русиньскы писателї